Piet Retief-boere weer in hof | Maroela Media
'n Lugfoto van betogers Woensdagoggend buite die landdroshof in Piet Retief. (Foto: Love and I Photography)
Die borgtogaansoek van die vyf mans wat van die broers Mgcini Amos Coka en Zenzele Coka se moord op die plaas Pampoenkraal in Mpumalanga aangekla word, is Woensdagoggend voortgesit.
Dít nadat die verdediging Maandag bekend gemaak het dat daar beeldmateriaal is van die gebeure wat die noodlottige skietery op 9 April op Pampoenkraal voorafgegaan het.
Annelia van der Merwe, 'n plaaslike fotograaf en videograaf, sê 'n groot polisieteenwoordigheid heers weer vandag buite die landdroshof in Piet Retief. 'n Padblokkade is vanoggend op die N2 tussen Ermelo en Piet Retief opgestel.
Kruisondervraging van die hoofondersoekbeampte, ao. David Nhlapho, duur vandag voort.
Daniel Cornelis Malan (38), Cornelius Lourens Greyling (25), Othard Johann Klingenberg (53), Ignatius Michael Steynberg (31) en Zenzele Mzikayise Patric Yende (48) word van die moord op die Coka-broers op Pampoenkraal in die Dirkiesdorp-omgewing aangekla.
Maroela Media het vroeër berig 'n opname van die gebeure wat die skietery voorafgegaan het, is van statiese videokameras verkry wat op die plaas geïnstalleer is en is Maandag in camera in die hof vertoon.
'n Lugfoto van die betogers Woensdagoggend buite die landdroshof in Piet Retief. (Foto: Love and I Photography)
Dié beeldmateriaal wys volgens die verdediging dat die staat se weergawe van die noodlottige dag twyfelagtig is.
Die beeldmateriaal wys glo dat boere nie aggressief opgetree het, soos die staat beweer nie. Die beeldmateriaal wys hoe betogers op die plaas aankom en plaaswerkers verjaag. Dit wys ook hoe die eerste oorledene in 'n konfrontasie met sy broer, wat in dié stadium op die plaas gewerk het, betrokke raak.
Die video bied egter geen beeldmateriaal van die gebeure tydens die skietery nie.
Maar dan word daar gese ons boere moet weg bly hoekom.
Ja, en seker meer as die helfte van die betogers het in elk geval nie n idee van die feite nie en ook nie seker hoekom hulle daar is nie.
KFC is weer vernuut om almal te lok.Hulle hoor weer halwe storie wat deur 'n politieke party aan hulle oorgedra is.
Die Staat se getuienis is gewoontlik twyfelagtig. Ongelukkig word slagoffers voor verhoor veroordeel en selfs beeldmateriaal gaan onvoldoende wees om die slagoffers se onskuld te bewys Ons dink aan julle manne en dra julle en julle gesinne in liefde en gebed
Betoog sal hul al het hul geen idee orr wat dit gaan…. maar as ons dit doen word ons mense opgesluit…. waar trek hul die streep????